[Video] Dans, pappa, dans!Skermskoot uit die video ŉ Video van ŉ groep mense wat by ŉ vulstasie dans, versprei soos ŉ veldbrand op Facebook. Die video, wat deur Sheshe LeShez Mlotea van Kaapstad op sy Facebook-blad gedeel is, wys hoe twee mans op die maat van Sipho “Hotstix” Mabuse se “Burn Out” dans. Later in die video sluit die werknemers van die vulstasie ook by hulle aan en dan begin hulle sommer saam te skoffel. “Dit is pragtig! Video’s soos dié moet gedeel word, nie rassistiese gemors nie,” sê Mlotea by die video wat hy geplaas het. Dis nie duidelik waar die video geneem is nie, maar dis beslis by ŉ vulstasie in Suid-Afrika. Een van die mans haal ook ŉ kitaar uit sy motor en begin kamma saamspeel. Die video is reeds meer as 270 000 keer gekyk, het meer as 3 000 “likes” gekry en is minstens 9 000 keer gedeel. “Ons moenie meer aandag aan mense gee wat net haat vir ander het nie,” lui een kommentaar. “Ek hoop ek kan só dans wanneer ek oud is!” het nog ŉ persoon geskerts. As jy nie die video hier op Maroela kan sien nie, loer gerus na die oorspronklike Facebook-plasing.